Indhold

# Indeks

De følgende indstillinger er tilgængelige, når du vælger Stikordsregister som registerets type.

For at tilgå denne kommando...

Vælg Indsæt ▸ Indholdsfortegnelse og register ▸ Indholdsfortegnelse, stikordsregister eller litteraturliste ▸ (fanebladet) Type (når Stikordsregister er den valgte type)

### Type og titel

Angiv typen og titlen på indekset.

#### Titel

Indtast en titel på det valgte indeks.

#### Type

Vælg den type register, du vil indsætte eller redigere. De tilgængelige indstillinger på dette fanebladet afhænger af den registertype, du markerer. Hvis musemarkøren svæver over et register, når du vælger Indsæt ▸ Indholdsfortegnelse og register ▸ Indholdsfortegnelse, register eller litteraturliste, kan du redigere dette register.

#### Beskyttet mod manuelle ændringer

Forhindrer at indholdet af registeret bliver ændret. Manuelle ændringer, som du laver i et register, går tabt når registeret bliver opdateret. Hvis du vil have markøren til at rulle gennem et beskyttet område, skal du vælge LibreOffice ▸ IndstillingerFunktioner ▸ Indstillinger ▸ LibreOffice Writer ▸ Formateringshjælp og så vælge afkrydsningsfeltet Aktivér markør i afsnittet Markør i beskyttede områder.

### Opret Stikordsfortegnelse eller Indholdsfortegnelse

#### Til

Vælg at oprette registeret enten for dokumentet eller for det aktuelle kapitel.

## Indstillinger

### Kombinér identiske elementer

Erstatter identiske registerelementer (stikord) med et enkelt element, som lister det sidenummer, hvor elementet forekommer i dokumentet. For eksempel bliver elementerne "Vis 10, Vis 43" kombineret som "Vis 10, 43".

### Kombinér identiske elementer med f eller ff

Erstatter identiske registerelementer (stikord), som findes på den/de følgende side(r), med et enkelt element, som oplister det første sidetal og et "f" eller "ff". For eksempel bliver elementerne "Side 10, Side 11" kombineret til "Side 10f" og "Side 10, Side 11, Side 12" til "Side 10ff". Det aktuelle udseende afhænger af sprogindstillingen, men kan tilsidesættes med Sortér ▸ Sprog.

### Kombinér med -

Erstatter identiske registerelementer (stikord), som findes på efterfølgende sider, med et enkelt element og sideområdet, hvor elementet forekommer. For eksempel bliver elementerne "Vis 10, Vis 11, Vis 12" kombineret til "Vis 10-12".

### Forskel på store og små bogstaver

Skelner mellem store og små bogstaver i identiske registerelementer (stikord). For asiatiske sprog gælder specielle regler. Hvis du ønsker, at den første forekomst af elementet i dokumentet skal bestemme brugen af store og små bogstaver for elementet, skal du vælge Kombinér identiske elementer.

For at bruge multi-niveau tolerance i Asiatiske sprog, vælg STORE/små bogstaver. I multi-niveau tolerance ignoreres store bogstaver og accenter, og elementerne er kun sammenlignet i den enkle form. Hvis de er ens bliver accenterne sammenlignet. Hvis de stadig er ens, sammenlignes de også på bredden af tegnene, om bogstaver er store eller små, og på forskelle i den Japansk Kana.

### Skriv automatisk elementer med stort

Skriver automatisk det første bogstav i et registerelement med stort.

### Nøgle som separat element

Indsætter registernøgler som separate registerelementer. En nøgle bliver indsat som et øvre topniveau-registerelement og elementerne, som er tildelt til nøglen, som indrykkede underelementer.

For at definere en registernøgle, vælg dialogen Indsæt registerelement.

### Konkordansfil

Markerer automatisk registerelementer (stikord) ved hjælp af en konkordansfil – en liste af ord som skal inkluderes i et register.

### Fil

Vælg, opret eller rediger en konkordansfil.

## Sortér

Definerer indstillingerne for sortering af registerelementerne.

### Sprog

Vælg sprogreglerne til brug for sortering af registerelementerne.

### Nøgletype

Vælg numerisk, når du vil sortere tal ud fra værdi, såsom i 1, 2, 12. Markér alfanumerisk, når du vil sortere tallene ud fra tegnkoden, såsom i 1, 12, 2.