Indhold

# Dimensionering

Ændrer længde-, målings- og hjælpelinjeegenskaber for den valgte målelinje.

Hvis du vil ændre linjetypen eller piletypen for en målelinje, vælg Formatér ▸ Streg.

For at tilgå denne kommando...

På genvejsmenuen for en målelinje skal du vælge Dimensioner

På værktøjslinjen Pile skal du klikke på ikonet Målelinje

Mållinje

Der indsættes altid en målelinje på laget ved navn Målwlinjer. Hvis du sætter dette lag til usynlig, vil du ikke kunne se nogen målelinje på din tegning.

## Linje

Sætter afstandsegenskaber for målelinjen og hjælpelinjerne med respekt for hverandre og for grundlinjen.

### Linjeafstand

Specificerer afstanden imellem målelinjen og grundlinjen (linjeafstand = 0).

### Hjælpelinjeoverhæng

Angiver længden af venstre og højre hjælpelinje startende ved grundlinjen (linjeafstand = 0). Positive værdier udvider hjælpelinjerne over grundlinjen, og negative værdier udvider hjælpelinjerne under grundlinjen.

### Hjælpelinjeafstand

Angiver længden af højre og venstre hjælpelinje startende ved målelinjen. Positive værdier udvider hjælpelinjerne over målelinjen, og negative værdier udvider hjælpelinjerne under målelinjen.

### Venstre hjælpelinje

Angiver længden af venstre hjælpelinje, regnet fra målelinjen. Positive værdier udvider hjælpelinjen under målelinjen og negative værdier udvider hjælpelinjen over målelinjen.

### Højre hjælpelinje

Angiver længden af den højre hjælpelinje, regnet fra ved målelinjen. Positive værdier udvider hjælpelinjen under målelinjen og negative værdier udvider hjælpelinjen over målelinjen.

### Målelinje under objektet

Omvender egenskaberne sat i området Linje.

### Antal decimaler

Specificerer antal decimaler brugt til visningen af linjeegenskaber.

## Forklaring

Sætter egenskaberne for målteksten.

### Tekstplacering

Afgør placeringen af måleteksten med hensyn til målelinjen og hjælpelinjerne.

Afkrydsningsfelterne Automatisk lodret og Automatisk vandret skal være ryddet, før du kan tildele Tekstplacering.

### Automatisk lodret

Bestemmer den optimale lodrette position til målteksten.

### Automatisk vandret

Bestemmer den optimale vandrette position til målteksten.

### Vis måleenheder

Viser eller skjuler måleenhederne. Du kan også vælge hvilken måleenhed, der skal vises, fra listen.

### Parallelt med hjælpelinje

Viser teksten parallelt med eller i en vinkel på 90 grader til målelinjen.

### Eksempelfelt

Viser en forhåndsvisning af den aktuelle markering.

Relaterede emner

Tegnetypografier